Եվգենի Կաֆելնիկով

Եվգենի Ալեքսանդրովիչ Կաֆելնիկով (, ծնվել է 1974 թվականի փետրվարի 18-ին, Սոչի, Կրասնոդարի երկրամաս, ԽՍՀՄ), ամենատիտղոսավոր թենիսիստը Ռուսաստանի պատմության մեջ, Ռուսաստանի սպորտի վաստակավոր վարպետ։ Ռուսաստանի թենիսիստներից առաջինը, ով հաղթել է Մեծ Սաղավարտի մենախաղի մրցաշարում (Ռոլան Գարոս-1996) և դարձել է աշխարհի առաջին ռակետ (1999 թվականի մայիսի 3)։ 2000 թվականի Օլիմպիական խաղերի հաղթող մենախաղում։ Փառքի Շքանշանի դափնեկիր (2002)։

Կուբանի ֆիզիկական կուլտուրայի պետական ակադեմիայի շրջանավարտ։ Պրոֆեսիոնալ կարիերան սկսել է 1992 թվականին։ Ավարտել՝ 2003 թվականին։ Մարզական մականունը՝ «Կալաշնիկով»։ Առաջին մարզիչներն են եղել Վալերի Շիշկինը և Անատոլի Լեպյոշինը։

Ռուսաստանի Գոլֆի ասոցիացիայի պատվավոր անդամ, Ռուսաստանի Գոլֆի ասոցիացիայի 1-ին փոխ-նախագահ և Նախագահության անդամ։ Գոլֆի Ռուսաստանի չեմպիոն (2011)։

Նվաճումներ 
Հաղթել է ATP 26 մենախաղի մրցաշարերում և 27 զուգախաղի մրցաշարերում։

Լավագույն արդյունքները Մեծ Սաղավարտի մրցաշարերում.

 Australian Open-ի հաղթող մենախաղում (1999), եզրափակիչի մասնակից (2000)։
 «Ռոլան Գարոս»-ի հաղթող մենախաղում (1996)։
 «Ռոլան Գարոս»-ի եռակի հաղթող զուգախաղում՝ Դանիել Վացեկի հետ (1996, 1997) և Պաուլ Հաարհյուսի հետ (2002), եզրափակիչի մասնակից (2003) (Պաուլ Հաարհյուսի հետ)։
 US Open-ի հաղթող զուգախաղում (1997) (Դանիել Վացեկի հետ)։

Այլ նվաճումներ 
 Սիդնեյի XXVII Օլիմպիական խաղերի հաղթող (2000) մենախաղում։
 2002 թվականի Դևիսի Գավաթի հաղթող Ռուսաստանի հավաքականի կազմում։
 1990 թվականի Պատանեկան Դևիսի Գավաթի հաղթող ԽՍՀՄ հավաքականի կազմում։
 Դևիսի Գավաթի եզրափակիչի կրկնակի մասնակից Ռուսաստանի հավաքականի կազմում (1994, 1995)։
 Կրեմլի Գավաթի հնգակի հաղթող (1997, 1998, 1999, 2000, 2001)։
 Գերմանական Հալլե քաղաքի մրցաշարի եռակի հաղթող (1997, 1998, 2002)։
 Հաննովերում ATP տուրի Աշխարհի առաջնության եզրափակիչի մասնակից (1997)։
 Դյուսելդորֆում ATP տուրի Աշխարհի թիմային առաջնության եզրափակիչի եռակի մասնակից (2000, 2001, 2002)։

Բարձրագույն վարկանիշը մենախաղում՝ 1 (1999 թվականի մայիս-հունիս), զուգախաղում՝ 4 (1998 թվականի մարտ-ապրիլ)։ ATP չեմպիոնական մրցարշավի առաջին համար 2000 թվականի փետրվարին։

2000 թվականին մտել է աշխարհի ամենատիտղոսավոր ուիվերսալների տասնյակի մեջ՝ դարձել է տասներորդ խաղացողը 1968 թվականից սկսած «Բաց դարաշրջանի» ամբողջ պատմության մեջ, ում հաջողվել է տիրանալ ոչ պակաս 20 տիտղոսի ինչպես մենախաղում, այնպես էլ զուգախաղում։

Տվյալ պահին վերջին թենիսիստը, ով հաղթել է Մեծ Սաղավարտի միևնույն մրցաշարի մենախաղում և զուգախաղում։ Կաֆելնիկովին դա հաջողվել է 1996 թվականին Ռոլան Գարոսում։ Բացի այդ, Եվգենին խաղացել է Մեծ Սաղավարտի մրցաշարերի մենախաղերի և զուգախաղերի նվազագույնը քառորդ եզրափակիչում։

Ռուսաստանում ճանաչվել է հարյուրամյակի լավագույն թենիսիսիտ։

2000 թվականին պարգևատրվել է «Կուբանի զարգացման ականավոր ավանդի համար» շքանշանով։

2001 թվականին Ռուսաստանի Օլիմպիական կոմիտեի կողմից պարգևատրվել է Fair play («Արդար խաղ») հատուկ մրցանակով։

Ելույթ է ունեցել «Դինամո» մարզական ընկերության կողմից։

Մենախաղային վարկանիշը տարվա վերջին 
 1992—275
 1993—102
 1994 — 11
 1995 — 6
 1996 — 3
 1997 — 5
 1998 — 11
 1999 — 2
 2000 — 5
 2001 — 4
 2002 — 27
 2003 — 41

Ելույթներ Մեծ Սաղավարտի մրցաշարերում 

Ո — պարտություն որակավորման մրցաշարում

Ֆրանսիայի բաց առաջնություն մենախաղում 1996

Ավստրալիայի բաց առաջնություն մենախաղում 1999

Ավստրալիայի բաց առաջնություն մենախաղում 2000

Եզրափակիչների վիճակագրություն

Մեծ Սաղավարտի մրցաշարերի եզրափակիչներ մենախաղում (3) 

Հաղթանակներ (2)

Պարտություն (1)

Մեծ Սաղավարտի մրցաշարերի զուգախաղերի եզրափակիչներ (5) 
Հաղթանակներ (4)

Պարտություն (1)

Եզրափակիչներ մենախաղերում

Հաղթանակներ (26)

Պարտություններ (20)

Զուգախաղի եզրափակիչներ (41)

Թիմային մրցաշարեր

Թիմային մրցաշարերի եզրափակիչներ (6)

Հաղթանակներ (1)

Պարտություններ (5)

Կարիերայի ավարտից հետո

Գոլֆ 
2005 թվականին ստանում է wild card «Cadillac Russian Open» մրցաշարին և այն ավարտում է 40-ից բարձր արդյունքով, մինչ կատան չհավաքելով 24 հարված։

2011 թվականի հունիսի 26-ին առաջին անգամ իր կարիերայի ընթացքում դառնում է Ռուսաստանի գոլֆի առաջնության հաղթող +15 արդյունքով։ Հաղթանակը հեշտությամբ չի տրվում։ Վերջին փուլից առաջ նա ընթանում էր 9-րդ հորիզոնականում, սակայն կարողանում է ցույց տալ երկրի պատմության մեջ լավագույն արդյունքներից մեկը, 18 փոսիկն անցնելով 67 հարվածում։

Պոկեր 
2005 թվականին մի քանի անգամ հաջողությամբ մասնակցել է World Series of Poker մրցաշարերին։

Վետերանների մրցաշարեր 
2009 թվականին Եվգենին, հասնելով 35 տարեկանի, սկսում է մասնակցություններ ունենալ վետերանների թենիսի մրցաշարերին։ Ռոլան Գարոս-2009-ին Եվգենին խաղում էր աշխարհի նախկին առաջին ռակետ Թոմաս Մուստերի հետ զույգով։

2010 թվականի փետրվարի 27—28-ը Ռուսաստանի մայրաքաղաքում անց է կացվում «Թենիսի լեգենդները Մոսկվայում» մրցաշարը, մասնակցությամբ նախկինում հայտնի թենիսիստներ Իվանիշևիչի, Կուրիեի, Բրուգերայի, Կաֆելնիկովի, Չերկասովի և Սաֆինի։ 2011 թվականի հունիսի 12-ին կայանում է «Թենիսի լեգենդները Մոսկվայում» երկրորդ մրցաշարը, որում Եվգենի Կաֆելնիկովը նույնպես մասնակցություն է ունենում։

2010 թվականի հունիսի 6-ին Փարիզում, «Ռոլան Գարոս» մրցաշարում, Անդրեյ Մեդվեդևի հետ զույգով, մինչ 45 տարեկանների դասակարգում, հաղթում է զուգախաղում։ Եզրափակիչում 6-1 6-1 հաշվով պարտության են մատնվում Գորան Իվանիշևիչը և Միխաել Շտիխը։

2010 թվականի հուլիսին Կաֆելնիկովկ առաջին անգամ կարիերայի ընթացքում դուրս է գալիս Ուիմբլդոնի մրցաշարի եզրափակիչ՝ Ուեյն Ֆերեյրայի հետ վետերանների մրցաշարում։ Եզրափակիչում նրանք զիջում են ամերիկյան Ջոնսոն-Պալմեր զույգին։

Ընտանիք և անձնական կյանք 
 Հայր — Ալեքսանդր Նիկոդիմովիչ Կաֆելնիկով, նախկին վոլեյբոլիստ։
 Մայրը — Վալենտինա Ֆյոդորովնա Կաֆելնիկովա։
 Առաջին կինը (1998 թվականի հունիսի 11 — 2001 թվականի օգոստոս) — Մարիա Վլադիմիրովնա Կաֆելնիկովա (աղջկական՝ Տիշկովա), ունի դուստր Դիանա (ծնված 1995 թվականի) երգիչ Քրիստիան Ռեյից
 Դուստր Ալեսյա (ծնված 1998 թվականի հոկտեմբերի 23-ին), ամուսնալուծությունից հետո ապրում է հոր հետ։

Այլ 
 Կաֆելնիկովը 7 տարեկանից երկրպագում է Մոսկվայի «Սպարտակ» ֆուտբոլային ակումբին։
 Եվգենին ընկերություն էր անում Ռուսաստանի նախկին նախագահ Բորիս Ելցինի հետ, ով թենիսի մեծ երկրպագու էր։

Աղբյուրներ 
 Պաշտոնական կայք
 Պրոֆիլը ATP կայքում
 Պրոֆիլը ITF կայքում
 Պրոֆիլը Դևիսի Գավաթի մասնակցի կայքում
 Եվգենի Կաֆելնիկով  - օլիմպիական վիճակագրությունը Sports-Reference.com կայքում
 Կաֆելնիկովի հարցազրույցը «Սպորտ-Էքսպրես» թերթում, 2009 թվականի ապրիլի 24
 Հարցազրույց Կաֆելնիկովի հետ sports.ru պորտալում, 2011 թվականի հուլիսի 24

Ծանոթագրություններ 

Ռուս թենիսիստներ
Օլիմպիական չեմպիոններ
Սոչի քաղաքում ծնվածներ
Ավստրալիայի թենիսի բաց առաջնություն
Ֆրանսիայի թենիսի բաց առաջնություն
Ուիմբլդոնի մրցաշար
ԱՄՆ-ի թենիսի բաց առաջնություն
Ռուս օլիմպիական չեմպիոններ‎
2000 թվականի Ամառային օլիմպիական խաղերի չեմպիոններ